সপ্তাহের প্রথম দিনে ব্লু লাইনে মেট্রো বিভ্রাট!

ওয়েব ডেস্ক : সপ্তাহের প্রথম দিনে ফের ব্লু লাইনে (Blu Line) মেট্রো বিভ্রাট (Metro outage)। যার জেরে সকাল সকাল ব্যাহত হল মেট্রো পরিষেবা। এর কারণে চূড়ান্ত ভোগান্তির শিকার হলেন যাত্রীরা। তবে কী কারণে আবার বিভ্রাট দেখা গেল, তা নিয়ে এখনও কিছু জানানো হয়নি মেট্রো কর্তৃপক্ষের তরফে। প্রায় ঘন্টাখানেক পরিষেবা ব্যাহত হয় বলে জানা যাচ্ছে। তবে এখন আবার পরিষেবা স্বাভাবিক রয়েছে বলেই খবর।

এদিন সকালেই সমস্যা দেখা দেয়। শহিদ ক্ষুদিরাম (Shahid Khudiram) থেকে দক্ষিণেশ্বরগামী (Dakshineswar) দু’টি মেট্রো বাতিল করা হয়। তার পরিবর্তে মেট্রোপরিষেবা স্বাভাবিক ছিল মহানায়ক উত্তম কুমার থেকে দক্ষিনেশ্বর পর্যন্ত। তবে আপ-ডাউন লাইনে কুঁদঘাট থেকে শহিদ ক্ষুদিরাম পর্যন্ত বন্ধ ছিল মেট্রো পরিষেবা। সপ্তাহের প্রথম দিনে অফিস টাইমে এমন সমস্যায় বেজায় ক্ষুব্ধ হন যত্রীরা। তবে নিত্যদিন কেন এমন সমস্যা হচ্ছে তা নিয়ে একাধিক প্রশ্ন উঠেছে।

আরও খবর : প্রবল ঠান্ডার পূর্বাভাস! কলকাতায় নামল তাপমাত্রা

এমন ঘটনার পর যাত্রীরা ক্ষোভ উঘরে দিয়েছেন মেট্রো কর্তৃপক্ষের তরফে। তাঁরা অভিযোগ করেছেন, নতুন লাইন যবে থেকে উদ্বোধন হয়েছে, তার পর থেকেই ব্লু লাইনে বার বার সমস্যা দেখা যাচ্ছে। অন্যদিকে অনেক সময় ক্ষুদিরাম ঢোকার আগেও বেশ অনেকক্ষণ মেট্রো দাঁড়িয়ে থাকে। প্রায় নিত্যদিনই এমন ঘটনা ঘটে। তার জেরেও বেজায় ক্ষুব্ধ রয়েছেন সাধারণ যাত্রীরা। কিন্তু এসব ঘটনার পরেও নিশ্চুপ হয়ে রয়েছেন মেট্রো কর্তৃপক্ষ।

তবে এদিন কী কারণে মেট্রো পরিষেবা ব্যাহত হল, তা নিয়ে স্পষ্ট কিছু জানানো হয়নি মেট্রো কর্তৃপক্ষের তরফে। মেট্রো কর্তৃপক্ষের দাবি, রেকে যান্ত্রীক ত্রুটির কারণে পরিষেবার এমন বিঘ্ন ঘটেছে। কিন্তু মেট্রো কর্তৃপক্ষ যাই বলুক না কেন, ব্লু লাইনে প্রায় রোজই সমস্যায় পড়তে হচ্ছে যাত্রীদের। কিন্তু কবে এই ভোগান্তি দূর হবে, তা নিয়েও কোনও স্পষ্ট বার্তা দিতে পারছে না কর্তৃপক্ষ।